Πριν μία ώρα περίπου ήρθε ένα μεγάλο πλήθος,
κι ήταν η Τζέιν Μάνσφιλντ.
Υποδεχτείτε την Τζέιν Μάνσφιλντ.
Νιώθω σαν μαμά χήνα. Έχω τόσα πολλά παιδιά.
Αυτός ποιος είναι;
Αυτός είναι ο Μίκλος.
Γεια, Μίκλος.
- Και... - Η Μαρία.
Συγνώμη; Ποια είσαι;
Αυτός ο μικρός πώς λέγεται;
- Πώς σε λένε; - Ζόλι.
- Τι; - Ζόλι!
Κάνε δική σου εκπομπή, μικρή.
Πώς σε λένε;
Μαρία.
Νιώθω πως όταν κάνεις παιδιά,
η πρώτη σου υποχρέωση είναι προς αυτά.
Είτε είσαι σταρ του σινεμά είτε πλένεις πιάτα.
Αν συμβεί οτιδήποτε στην καριέρα μου,
αν είμαι σε τροχαίο,
αν έχω ουλές, αν χάσω τα πόδια μου...
Αν συμβεί κάποια αναποδιά,
τα παιδιά μου θα έχουν πάντα φροντίδα.
ΜΟΥ ΛΕΙΠΕΙΣ, ΜΑΜΑ
ΑΣΘΕΝΟΦΟΡΟ
ΝΕΑ ΥΟΡΚΗ
Ήμουν τριών χρονών όταν πέθανε η μαμά μου.
Και δεν έχω καμία ανάμνηση απ' αυτήν.
Θυμάμαι μια φορά που έτρωγα δημητριακά.
Και τη θυμάμαι να μου αγγίζει τα μαλλιά,
αλλά δεν ξέρω αν είναι αληθινή ανάμνηση ή αν είναι κάτι που εγώ επινόησα
επειδή ευχόμουν να είχε συμβεί.
Μετά τον θάνατό της,
μια στιγμή που θυμάμαι πάντα
είναι όταν βρήκα το λεύκωμά μου.
Όλα μου τ' αδέρφια είχαν ένα.
ΛΕΥΚΩΜΑ ΜΙΚΙ ΤΖΟΥΝΙΟΡ
Όμως όταν έριξα μια ματιά στο δικό μου, ήταν σχεδόν άδειο.
Οπότε εκτός από ότι δεν είχα αναμνήσεις,
ένιωσα περισσότερη απώλεια.
Υπήρχε ένα κενό στην καρδιά μου.
Καθώς μεγάλωνα, ο μπαμπάς μού έλεγε:
"Μην διαβάζεις για τη μητέρα σου,
δεν χρειάζεται να διαβάζεις αυτά τα βιβλία."
Είπε ότι ήταν γεμάτα ψέματα, γεμάτα προκλητικές βλακείες.
Πράγματα με τα οποία δεν ήθελε να ασχοληθώ.
Η ΖΩΗ ΤΗΣ ΤΖΕΪΝ ΜΑΝΦΙΛΝΤ
Έκανα ό,τι είπε και δεν διάβασα ποτέ τα βιβλία.
Κάποια στιγμή άρχισα να ντρέπομαι πολύ
που ήταν σύμβολο του σεξ
και για όλες τις επιλογές που συνεπάγονταν.
ΑΥΤΗ ΤΗΝ ΕΒΔΟΜΑΔΑ: Η ΚΩΜΩΔΙΑ
Οπότε έδιωξα την ιδέα της μαμάς μου
μακριά απ' τη ζωή μου.
Όμως η καριέρα μου μεγάλωνε,
κι έπαιρνα γράμματα από θαυμαστές που ήξεραν
ότι ήμουν κόρη της Τζέιν Μάνσφιλντ.
Ίσως την ήξεραν ή είχαν επικοινωνία ή είχαν κάποια φωτογραφία.
Κι ήταν πολλά.
"Αγαπητή κυρία Χάργκιτεϊ,
έχω ένα πρόγραμμα από το Οι Άντρες Προτιμούν Τις Ξανθιές."
"Αγαπητή Μαρίσκα, ήμουν μια φίλη."
"Αγαπητή Μαρίσκα, η Τζέιν έμενε δίπλα
κι έπαιζε βιολί κάθε απόγευμα."
"Αγαπητή Δις Χάργκιτεϊ, πρέπει να έχεις αυτά τα ενθύμια της μαμάς σου.
Περιέχουν την αναγγελία της γέννησής σου κι άλλα πράγματα."
Η ΤΖΕΪΝ ΚΙ Ο ΜΙΚΙ ΧΑΡΓΚΙΤΕΪ
ΑΝΑΓΓΕΛΟΥΝ ΤΗ ΓΕΝΝΗΣΗ
Κράτησα ό,τι μου έστειλαν,
και νομίζω ότι αυτή ήταν η αρχή.
Η μαμά μου έγινε κάποια που σκεφτόμουν όλο και πιο πολύ.
Κατά τη διάρκεια της πανδημίας, της έκανα και πάρτι γενεθλίων.
Χρόνια Πολλά, Αγαπητή Τζέιν
Δεν κάνουν πολλοί πάρτι γενεθλίων για τη νεκρή μητέρα τους,
αλλά είχε μια μαγεία.
Εκείνη την περίοδο άρχισα να νιώθω
ότι ήθελα να τη γνωρίσω.
Όχι ως Τζέιν Μάνσφιλντ το σύμβολο του σεξ,
αλλά απλώς ως Τζέιν,
ως τη μαμά μου την Τζέιν.
Ο μπαμπάς μου, που ήταν το στήριγμά μου,
πέθανε το 2006.
Κι υπάρχουν πολλές ερωτήσεις που δεν του έκανα ποτέ.
Ούτε τα αδέρφια μου ρώτησα
για τις εμπειρίες τους.
Όμως τώρα θέλω να την καταλάβω.
Επειδή είναι ένα μέρος της ζωής μου κι ένα μέρος του εαυτού μου
που πάντα το ένιωθα κρυμμένο.
ΛΟΣ ΑΝΤΖΕΛΕΣ, ΚΑΛΙΦΟΡΝΙΑ
ΖΟΛΤΑΝ ΧΑΡΓΚΙΤΕΪ Ο ΑΔΕΡΦΟΣ ΜΟΥ
Μ' αρέσει το ξύλο από πάνω, είναι ωραίο.
Έτοιμη;
Από εδώ, πρόσεχε.
ΤΖΕΪΝ ΜΑΡΙ ΜΑΝΣΦΙΛΝΤ Η ΑΔΕΡΦΗ ΜΟΥ
Φίλα με όπως η Ντανμάμα.
Έτσι φιλούσε η γιαγιά μου.
Έτοιμος;
ΜΙΚΙ ΧΑΡΓΚΙΤΕΪ ΤΖΟΥΝΙΟΡ Ο ΑΔΕΡΦΟΣ ΜΟΥ
Ωραία. Είμαστε έτοιμοι;
Βασικά...
- Όσο γίνεται. - Ακριβώς.
Δεν ξέρω πώς με έπεισες να το κάνω αυτό.
Προσπαθώ να σε κάνω μεγάλο σταρ
μ' αυτό το μπλε.
Δεν θα συμβεί.
Λοιπόν...
- Εδώ είμαστε. - Είσαι έτοιμος;
Ναι. Είμαστε εδώ.
Περίμενα πολύ καιρό αυτή τη μέρα.
Κατ' αρχάς θέλω να σ' ευχαριστήσω που το κάνεις αυτό,
και νιώθω ότι εγώ είμαι αγχωμένη τώρα,
γιατί ξέρω ότι δεν σ' αρέσει
να μιλάς γι' αυτά,
οπότε θα δούμε πώς θα πάει
κι αν δεν θες, μην μιλήσεις.
Σ' ευχαριστώ που μου το ζήτησες.
Είναι τιμή μου
και για ό,τι ζητήσεις ξέρεις ότι είμαι εδώ για σένα.
Σ' ευχαριστώ.
Πρώτα θέλω να μιλήσουμε λίγο για τα παιδικά μας χρόνια.
Επειδή έχεις όλες αυτές τις αναμνήσεις και ζηλεύω.
Εγώ δεν έχω αναμνήσεις.
Εσύ...
Μπορούμε να διακόψουμε;
Αντί να έχω αναμνήσεις,
νιώθω ότι θυμάμαι μια ουσία.
Σαν μια μικροδιαφορά του ατόμου, αν βγάζει νόημα.
Θυμάμαι την παρουσία της
και κάποια αισθήματα εκείνου του καιρού.
Πρέπει να σκάψω βαθιά για να τα βρω.
Όμως το γενικό αίσθημα
ήταν καλό εκείνα τα πρώτα χρόνια.
Τότε ζούσαμε στο Τέξας.
Κι ήμασταν μόνο οι δυο μας.
ΤΖΕΪΝ ΜΑΡΙ ΤΡΙΩΝ ΧΡΟΝΩΝ
Μπορώ να τη φανταστώ,
ΜΑΜΑ ΔΕΚΑΕΝΝΙΑ ΧΡΟΝΩΝ
γιατί ήταν πολύ νέα.
Ο πατέρας μου
λεγόταν Πολ Μάνσφιλντ.
Και τότε ήταν παντρεμένοι.
Όταν ήμουν μικρή θυμάμαι ότι έβλεπε
όλους τους σταρ του σινεμά και πήγαινε συνέχεια στο σινεμά.
Μου το είπε.
Είχε τα είδωλά της.
Κι ήθελε να γίνει σαν αυτούς τους σταρ.
Ο Πολ Μάνσφιλντ ήταν ένας πολύ θρησκευόμενος Τεξανός
και δεν του άρεσαν καθόλου αυτά.
Όμως αυτή ήταν αφοσιωμένη σ' αυτό.
Πήγαινε σε μαθήματα υποκριτικής.
Είχε την επιθυμία να γίνει μια σοβαρή ηθοποιός.
Κι ήταν αποφασισμένη να το κάνει.
Οπότε είπε "Θα πάω στην Καλιφόρνια. Θα το κάνω."
Ο Πολ Μάνσφιλντ ήρθε μαζί μας.
Όμως κατάλαβε ότι αυτή δεν θα έφευγε.
Οπότε έφυγε και μείναμε εγώ κι αυτή.
Στην αρχή έκανε τα πάντα.
Έκανε μόντελινγκ.
Δίδασκε χορό.
Πουλούσε γλυκά στο θέατρο Wiltern.
Οτιδήποτε για να τραβήξει την προσοχή.
Και μ' έπαιρνε παντού μαζί της.
Έχω πολλές αναμνήσεις απ' αυτές τις μέρες.
Γιατί ήταν όλη δική μου.
Όμως την πρόσεξε ένας ατζέντης
και της έκλεισε οντισιόν.
Όταν πρωτοπήγες στο Χόλιγουντ,
δοκίμασες τον ρόλο της Ιωάννας της Λωραίνης
Δεν δοκίμασα τον ρόλο.
Έκανα έναν μονόλογο του ρόλου για τον Μίλτον Λούις,
που ήταν υπεύθυνος κάστινγκ στην Paramount Studios,
για να με δει.
Και πίστευε ότι σπαταλούσα,
όπως είπε, τα προφανή ταλέντα μου.
Άνοιξε το χρώμα των μαλλιών μου,
στένεψε τα φορέματά μου, κι αυτό είναι το αποτέλεσμα.
Τότε μέναμε σ' ένα διαμέρισμα στο Λος Άντζελες.
Τα βγάζαμε πέρα.
Και ξαφνικά άρχισε να παίρνει ρόλους.
Είσαι επικίνδυνος, Αλ. Πάντα θα είσαι.
Όμως ήρθα να σου το ανταποδώσω στα ίσα.
Ποιος τηλεφώνησε;
Ο Ρέι Μπόρντεν.
Είστε σίγουρη;
Φυσικά. Μου είπε τ' όνομά του. Επιπλέον, ήταν πολύ προσβλητικός.
Αρχίσαμε να μιλάμε για διάφορα
κι είπε ότι είναι τρελή για τον Τζον Φασέντα.
Τον Τζον Φασέντα;
Είναι ανταποκριτής,
τον δείχνει κάθε μέρα.
Στις 11:00 μ.μ. για 15 λεπτά.
ΝΕΑ ΥΟΡΚΗ 1955
Πότε κατάλαβες τι γινόταν;
ΠΕΜΠΤΗ ΛΕΩΦΟΡΟΣ ΜΟΝΟΔΡΟΜΟΣ
Άρχισα να το καταλαβαίνω όταν ήμουν πέντε ή έξι χρονών.
Ήταν 22 χρονών κι ήταν στο Μπρόντγουεϊ.
ΠΟΙΟΣ ΕΙΝΑΙ ΠΟΙΟΣ ΣΤΟ ΚΑΣΤ
ΤΖΕΪΝ ΜΑΝΣΦΙΛΝΤ (ΡΙΤΑ ΜΑΡΛΟΟΥ)
Το θεατρικό έργο Will Success Spoil Rock Hunter?
την έκανε γνωστή.
ΤΟ ΕΝΟΧΟ ΜΥΣΤΙΚΟ ΤΟΥ ΣΤΑΛΙΝ
ΤΖΕΪΝ ΜΑΝΣΦΙΛΝΤ Η ΕΞΥΠΝΟΤΕΡΗ ΞΑΝΘΙΑ ΤΟΥ ΜΠΡΟΝΤΓΟΥΕΪ
Θυμάμαι ότι μέναμε στο ξενοδοχείο Plaza.
Μια φορά ήταν Πάσχα κι ήμασταν μόνες μας και είπε
"Σου έχω μια έκπληξη στο μπάνιο."
Άνοιξα την πόρτα του μπάνιου
κι είδα εκατοντάδες κοτοπουλάκια.
Και μας θυμάμαι να καθόμαστε στο πάτωμα, να γελάμε
και να χαχανίζουμε.
Με συγκινεί αυτή η ανάμνηση.
Τη νιώθω να με αγκαλιάζει και να χαμογελάει και να γελάει.
ΛΟΣ ΑΝΤΖΕΛΕΣ, ΚΑΛΙΦΟΡΝΙΑ
Μετά τον θάνατο της μαμάς μου στα 34 της χρόνια,
η οικογένειά μας έπρεπε να χειριστεί πολλά πράγματα.
Ένα απ' αυτά ήταν ότι δεν είχε διαθήκη.
Οπότε η πολιτεία πούλησε τα υπάρχοντά της για να ξεπληρωθούν τα χρέη της.
Τ' αδέρφια μου κι εγώ μπορέσαμε να κρατήσουμε
μόνο λίγα πράγματα.
Έχω τα βρεφικά της παπούτσια.
Θεέ μου.
- Είναι φθαρμένα. - Μ' αρέσουν.
Δες αυτά τα παπούτσια.
Είναι πανέμορφα.
- Είναι χαριτωμένα. - Ναι.
Για μένα, σημασία είχε να ανακτήσουμε ό,τι είχε χαθεί.
Ακόμα και υλικά πράγματα.
Οπότε αποφάσισα να ψάξω την οικογενειακή μας αποθήκη,
γιατί από το 1969 κανείς δεν είχε ανοίξει τις κούτες.
Η ΜΑΝΣΦΙΛΝΤ ΑΠΟ ΤΟ ΝΤΑΛΑΣ ΤΩΡΑ ΣΤΑΡ
Μακάρι τ' αδέρφια μου να ήταν εδώ μαζί μου.
ΦΩΤΟΓΡΑΦΙΕΣ
Θεέ μου.
Είναι αυτή με τον Πολ Μάνσφιλντ.
Είναι κομμένος.
Υπάρχουν πολλές τέτοιες.
Ποιον έκοψε;
Δεν το θυμάμαι αυτό.
Να ο μπαμπάς.
Ο Μίκι.
Εσύ τι θυμάσαι γι' αυτό;
Είμαι σίγουρη ότι δεν την είχε ξεπεράσει όταν γνωριστήκαμε,
γιατί πέθανε στις 29 Ιουνίου 1967
και με τον Μίκι παντρευτήκαμε τον Απρίλιο του 1968.
Όμως πάντα τους θυμάσαι.
Όταν αγαπήσεις κάποιον,
δεν φεύγει ποτέ απ' την καρδιά σου.
Δεν έχει σημασία ποιος είναι ή πόσο θυμωμένος είσαι,
τίποτα δεν έχει σημασία.
Αν αγαπάς κάποιον πραγματικά, μένει εκεί μέσα.
Έλα, αγόρι μου.
Ο Μίκι καταγόταν από την Ουγγαρία.
Όταν ήταν 20 χρονών, ήταν πρωταθλητής σκέιτερ ταχύτητας.
Ήταν στην εθνική ομάδα ποδοσφαίρου.
Επίσης ήταν χορευτής μπαλέτου.
Ήρθε στις Ηνωμένες Πολιτείες με εφτά δολάρια στην τσέπη.
Και μετά δούλεψε ως ακροβάτης στο τσίρκο.
Αυτό έγινε πριν αρχίσει να γυμνάζεται για να γίνει μπόντι μπίλντερ.
Έγινε ο Μίστερ Ιντιανάπολις, ο Μίστερ Ιντιάνα,
ο Μίστερ Μεσοδυτική Αμερική, και τελικά ο Μίστερ Υφήλιος.
Ο Μίκι θα έλεγε
"Αν το ονειρεύεσαι, θα το κάνεις."
Αυτός ήταν ο Μίκι.
CHEVROLET ΚΙΝΣΙ
Αφού στέφθηκε Μίστερ Υφήλιος,
βρήκε δουλειά στη σκηνή κάνοντας ένα σόου
στη Νέα Υόρκη για τη Μέι Γουέστ.
Κι ένα βράδυ
τον είδε η Τζέιν Μάνσφιλντ.
Γνωρίστηκαν μετά το σόου,
κι αυτή ήταν η αρχή...
μιας υπέροχης εποχής.
Νομίζω ότι ερωτεύτηκε τον Μίκι με την πρώτη ματιά.
Ήταν πολύ καλός άνθρωπος.
Φαινόταν πολύ ευτυχισμένη.
ΝΙΟΠΑΝΤΡΟΙ
Ο γάμος τους ήταν πολύ σημαντικός.
Ήμουν ευτυχισμένη.
Τα πράγματα ήδη άλλαζαν πολύ.
Η Τζέιν Μάνσφιλντ κι ο Μίκι Χάργκιτεϊ
μόλις βγήκαν απ' το αεροπλάνο των Αμερικάνικων Αερογραμμών.
Έχει μαζευτεί μεγάλο πλήθος.
Η Τζέιν Μάνσφιλντ έφυγε από το απόλυτο σκοτάδι
κι έγινε μία απ' τις γνωστότερες σταρ του σήμερα.
Σήμερα υπέγραψε μακροπρόθεσμο συμβόλαιο με την 20th Century Fox.
Κι αυτή τη στιγμή είναι η πιο φωτογραφιζόμενη γυναίκα στη σόου μπιζ.
Κυρία Μάνσφιλντ, το 1954, όχι πολλά χρόνια πριν,
πουλούσατε γλυκά σε ένα θέατρο στο Χόλιγουντ.
Πώς εξηγείτε τη ραγδαία άνοδό σας στη φήμη;
Λοιπόν, Τζόις,
αυτό που έχω κάνει είναι το εξής.
Χρησιμοποιώ τη δημοσιότητά μου για να κάνω το πρώτο βήμα,
γιατί δεν ήταν ποτέ η φιλοδοξία μου.
Σ' αρέσει ό,τι κάνεις;
Το χρησιμοποιώ ως μέσο για ένα σκοπό.
Δεν ξέρω αν πρέπει να πω ότι μ' αρέσει,
αλλά μου κάνει καλό
να είμαι σε θέση να προβάλλω τον εαυτό μου.
Αυτό ήθελα να πετύχω.
ΦΑΝ ΤΗΣ ΡΙΤΑ ΜΑΡΛΟΟΥ
Είμαι η Ρίτα Μάρλοου, σταρ της σκηνής, της οθόνης, και τώρα της τηλεόρασης.
Νομίζω ότι είναι πολύ απρεπές.
Ποιο πράγμα;
Να λες τη γυναίκα σου ερωμένη μπροστά μου.
Τζέιν, σ' αρέσει εδώ στην αεροπορική βάση Γκους;
Μ' αρέσει όπου υπάρχουν άντρες σε εγρήγορση.
Δεν κάνει πλάκα. Το ραντάρ κάνει σαν τρελό.
ΧΡΥΣΕΣ ΣΦΑΙΡΕΣ ΑΠΟΨΕ
ΤΖΕΪΝ
130056 ΝΑΥΤΙΚΟ
Είμαι στο σπίτι της Τζέιν Μάνσφιλντ και του Μίκι Χάργκιτεϊ.
- Θα μας ξεναγήσετε; - Φυσικά. Ακολουθήστε με.
- Πού είναι το σαλόνι; - Θα σας το δείξω.
Αυτή η πλακέτα εκεί πάνω, τι είναι;
Είναι τ' αρχικά των ονομάτων μας.
Ο Γκλεν Χολς το ζωγράφισε.
Ναι, ζωγράφισε και στο πιάνο,
τα αγγελάκια πίσω σας.
- Ώστε έχεις τρία παιδιά. - Ναι.
- Αυτός είναι ο Μίκι Τζούνιορ. - Γεια.
Συγγνώμη που τον συστήνω πρώτο.
Η Τζέιν Μαρί,
- η κόρη μας. - Χαίρω πολύ.
Κι ο μικρότερος γιος μας, ο Ζόλταν Άνθονι.
Τι θυμάσαι από τότε;
Τη θυμάμαι να παίζει μαζί μας
στην πισίνα.
Είχε σχήμα καρδιάς.
Σ' ΑΓΑΠΩ, ΤΖΕΪΝ
Και ήταν τεράστια.
- Κι ήταν φυσιολογικό για εσένα. - Ναι.
Επίσης είχαμε πολλά ζώα.
Αγαπούσε τα ζώα.
Θυμάσαι τον οσελότο; Υπήρχε ένας οσελότος.
Ήταν σ' ένα μεγάλο κλουβί.
Ήταν σαν ζούγκλα εκεί πίσω.
- Άρα είχατε ζωολογικό κήπο. - Ναι.
Λέω πως είχαμε, αλλά δεν θυμάμαι τίποτα.
Ναι.
Αναρωτιέμαι πώς ένιωσες όταν τα είδες
τόσο εντυπωσιακά.
Το θεώρησες ποτέ φυσιολογικό;
Είναι δύσκολο, γιατί όταν είσαι παιδί,
δεν ξέρεις τίποτα άλλο, δεν υπάρχει κανόνας.
Ναι.
Απλώς...
Έτσι έχουν τα πράγματα. Αυτή είναι η ζωή σου.
Μόνο αυτή ξέρεις.
Όμως ένιωθα αγάπη κι ασφάλεια.
Κι αυτό έκανε την μεγαλύτερη εντύπωση.
Θυμάμαι που ήρθε μια φορά κι είπε "Καληνύχτα."
Και...
επέστρεψε μετά από δέκα λεπτά
και με πήρε μια όμορφη αγκαλιά.
Ήμουν ξύπνιος και την είδα.
Έκανα ότι κοιμάμαι και μετά κοιμήθηκα.
Ναι.
ΧΕΜΕΤ, ΚΑΛΙΦΟΡΝΙΑ
Ευχαριστώ.
Κανείς δεν πιστεύει ότι είμαι τόσο μεγάλος.
Του χρόνου θα κλείσω τα 100.
Σε φωνάζουν Ράστι ή Ρέι;
Ράστι.
Φτάνει να μην αργούν να με φωνάξουν για φαγητό.
Ποια χρονιά τη γνώρισες;
Το 1957.
Με προσέλαβε να τη βοηθάω με την αλληλογραφία,
όμως τελικά έγινα γραμματέας τύπου.
Έκανα τηλεφωνήματα, έκλεινα ραντεβού,
κι όλα αυτά.
Έτσι είναι η δημοσιότητα.
Φημιζόταν για τα εγκαίνια καταστημάτων.
Όμως ήταν πολύ περισσότερα.
Ήταν πάντα σε δημόσια θέα.
Μπροστά σε θαυμαστές.
Είπε
"Μην απορρίπτεις κάποιον που θέλει αυτόγραφο,
γιατί χωρίς αυτόν δεν υπάρχω."
Αναρωτιέμαι πόσο αυτή η δημοσιότητα επισκιάζει την υποκριτική σου.
Συναντάς κόσμο τόσο συχνά
όσο όταν είσαι σε μια ταινία.
Άκου, Ρόμπερτ.
Υπάρχουν δύο σημαντικά πράγματα στη ζωή μιας ηθοποιού.
Το σημαντικότερο είναι να είσαι μια καλή ηθοποιός,
να είσαι μια πολύ καλή σταρ.
Αυτό είναι πολύ σημαντικό.
Το άλλο σημαντικό είναι να είσαι γνωστή.
Η ΣΟΦΙΑ ΛΟΡΕΝ ΑΦΗΝΕΙ ΤΗΝ ΤΖΕΪΝ ΜΑΝΣΦΙΛΝΤ ΝΑ ΚΕΡΔΙΣΕΙ 'ΠΡΟΒΟΛΗ'
ΔΕΝ ΕΙΝΑΙ ΕΠΙΚΙΝΔΥΝΗ Η ΥΠΕΡΕΚΘΕΣΗ
Η ΙΣΤΟΡΙΑ ΤΗΣ ΤΖΕΪΝ ΜΑΝΣΦΙΛΝΤ
Είμαι σίγουρος ότι είμαστε εδώ απόψε...
ΦΩΤΟΓΡΑΦΙΣΗ
ΑΕΡΟΠΟΡΙΚΑ ΝΕΑ
ΣΤΗΛΕΣ ΕΦΗΜΕΡΙΔΑΣ
Δηλαδή ό,τι κάνατε μαζί είχε αποτέλεσμα.
Ναι.
Μετρούσε τους συνδετήρες.
Ήταν σχολαστική.
Ναι.
Ήθελε να ξέρει τι συμβαίνει.
Άρα έλεγχε τα πάντα.
Έλεγχε τα πάντα.
Γεια σου, Τζέιν.
Θυμάμαι που παίξαμε μαζί σε μια ταινία.
Στο Will Success Spoil Rock Hunter.
Ναι, ήταν πολύ αστεία.
Ήσουν πολύ χαριτωμένος.
Ναι, και πολύ μεγάλος.
Το έχω πει και σ' άλλους.
Δεν είσαι η χαζή ξανθιά που προσποιείσαι.
Πιστεύω ότι ο κόσμος πρέπει να ξέρει ότι είσαι ένα έξυπνο,
ευαίσθητο άτομο με κατανόηση.
Όλο αυτό είναι ένα προσωπείο
που δεν βασίζεται στην πραγματικότητα.
Είσαι πολύ γλυκός. Ευχαριστώ πολύ.
Το ξέρεις, Τζέιν.
Κάνεις θέατρο, έτσι δεν είναι;
Είναι...
Ο κόσμος δεν το ξέρει.
Άκου τι πιστεύω.
Οι άνθρωποι πληρώνουν
για να με δουν με συγκεκριμένο τρόπο, και...
Και πιάνουν τόπο τα λεφτά τους.
Είναι όλα μέρος του ρόλου που παίζω ως ηθοποιός.
Πες μου για τον ρόλο που έπαιζε, για τον χαρακτήρα.
Από πού νομίζεις ότι προέκυψε;
Αυτό ήθελαν τα στούντιο.
ΞΕΠΕΡΑΣΕ ΤΗΝ ΜΕΡΙΛΙΝ ΜΟΝΡΟΕ!
Αντέγραψε την Μέριλιν Μονρόε κατά κάποιο τρόπο.
Αυτή είμαι εγώ, εκεί στην παραλία.
Πρόσεξες ότι τα μαλλιά μου ήταν πιο μακριά τότε;
Ροκ Χάντινγκτον, ξέρω...
Είσαι για φίλημα, αλλά βάλε σαμπάνια πρώτα.
Είχα μια πολύ περίπλοκη σχέση μ' αυτή τη φωνή,
γιατί δεν καταλάβαινα
τι ήταν αυτή η φωνή και μ' αναστάτωνε.
Δεν άρεσε στην Τζέιν,
όμως έτσι έφτασε εκεί που ήταν, οπότε...
πας όπου σε πάει.
Τι άλλο έχετε στο σπίτι;
Έχουμε έναν οσελότο και μια μάινα.
- Ο οσελότος είναι σαν τιγράκι; - Ναι.
"Έχω έναν οσελότο και μια μάινα.
Επίσης έχουμε έναν ελέφαντα και..."
Ναι, αυτή είναι.
Όμως δεν μιλούσε πάντα έτσι.
- Είναι ένας χαρακτήρας. - Ναι. Είναι ένας χαρακτήρας.
- Υποδύεται την Τζέιν. - Ναι.
Σου μίλησε ποτέ γι' αυτό που έκανε;
Δεν το συζητούσαμε. Απλώς το ζούσαμε.
Όμως στο σπίτι δεν είχε αυτό τον αέρα.
Φορούσε μαντήλι και καθόταν στον ήλιο
χωρίς μακιγιάζ κι όλα αυτά.
Ήταν απλώς η Τζέιν.
Είχε πολύ καλή αίσθηση του χιούμορ.
Είχαμε θυροτηλέφωνο στο σπίτι κι όποτε με επισκεπτόταν μια φίλη,
φώναζε μέσα απ' το θυροτηλέφωνο κι έκανε περίεργους θορύβους.
Όμως ήταν και πολύ εύγλωττη.
Μιλούσε γαλλικά, ιταλικά, ισπανικά, ουγγρικά.
Και ήθελε να εκτεθούμε
σε περισσότερα.
Με πήγε στο νοσοκομείο Γουόλτερ Ριντ,
να επισκεφθώ τους στρατιώτες που γύρισαν απ' τον πόλεμο.
Τους συμπονούσε πολύ.
Και ήθελε να μου δείξει την άλλη πλευρά της ζωής.
Είσαι εκεί ξαπλωμένος και δεν υπάρχει κανείς
να σου κρατά το χέρι και να σου λέει "Σ' αγαπώ."
Ένα συγκεκριμένο άτομο
με επηρέασε επειδή έχασε το πόδι του.
Κι αυτό που με αναστάτωσε περισσότερο είναι ότι...
Ότι κανείς τους...
Είναι περήφανοι για ό,τι έκαναν.
Δεν νιώθουν καμία πικρία.
Δεν προσποιούνταν ότι είναι κάποια άλλη.
Ήταν ο εαυτός της.
Αναρωτιέμαι πώς ένιωθες
ξέροντας ποια ήταν
και πόσο διαφορετική ακουγόταν δημόσια.
Δεν ήταν φυσιολογικό. Δεν ήταν σωστό.
Οπότε γυρνούσα απ' την άλλη όταν άκουγα
τη δημόσια φωνή.
Επειδή ήξερα ότι ήταν πάρα πολύ έξυπνη.
Όταν έπαιξα βιολί και πιάνο,
μπορεί να σας θύμισα μια διάσημη ιστορία για τον Δρα Σάμιουελ Τζόνσον.
Μια φορά όταν είδε ένα κουτάβι να περπατά στα πίσω του πόδια,
είπε "Δεν χρειάζεται να το κάνει τέλεια,
Είναι εκπληκτικό και μόνο που το κάνει."
Κι αυτό αποδεικνύει
ότι όχι μόνο παίζω βιολί και πιάνο,
αλλά ξέρω και ποιος είναι ο Δρ Σάμιουελ Τζόνσον.
ΒΕΡΑ ΠΙΡΣ Η ΓΙΑΓΙΑ ΜΟΥ ("ΝΤΑΝΜΑΜΑ")
Κυρία Πιρς, τη μάθατε να τραγουδάει και να χορεύει;
Ναι, Ραλφ.
Κι όταν μεγάλωσε, έμαθε να παίζει πιάνο και βιολί.
Για την ακρίβεια, την έμαθε ο Φίλιπ Γουίλιαμς
κι ήλπιζε να τη δει στο Carnegie Hall.
Τόσο ταλαντούχα ήταν.
Ξέρεις γιατί το πιάνο και το βιολί
δεν έπαιξαν μεγαλύτερο ρόλο σ' αυτό που κατέληξε να κάνει;
Δεν ξέρω. Δεν μπορώ να μιλήσω εκ μέρους της.
Όμως ξέρω ότι ο στόχος της
ήταν να γίνει μια σοβαρή ηθοποιός.
Μου το είπε εξαρχής.
Και προσπάθησε.
Δεν μ' αφορά,
αλλά θες να σου πω τι έκανα σ' έναν τύπο που ερωτεύτηκα κάποτε;
Του έριξα μια καρέκλα
αφού τον είδα να φιλάει κάποια σ' ένα πάρτι.
Όμως δεν το ξαναέκανε.
Δεν ξέρω. Έκτοτε δεν τον ξαναείδα.
Όμως έχει έναν ευτυχισμένο γάμο.
Εγώ έβγαζα το ψωμί μου;
Πίστεψέ με, κάνει θαύματα το σπάσιμο καρέκλας στο κεφάλι κάποιου.
Κι αυτά τα θαύματα ομορφαίνουν όλη σου τη ζωή.
Γιατί δεν είχε κι άλλους τέτοιους ρόλους;
Γιατί δεν έρχονταν.
Οπότε έκανε αυτό που έπρεπε.
Η Μέριλιν Μονρόε άφησε την υπέροχη τραγική ζωή της
να λήξει δραματικά στα 36 της χρόνια.
Η σορός της βρέθηκε στο σπίτι της δίπλα σ' ένα άδειο κουτί με υπνωτικά.
Το σύμβολο το σεξ
ήθελε να παίζει τη χαζή ξανθιά.
Ήταν μια ηθοποιός με υποτιμημένη φιλοδοξία να παίζει.
Η μαμά θαύμαζε πολύ τη Μέριλιν,
όμως κατάλαβε
ότι αυτός ο ξανθός ρόλος
ήταν μια εικόνα.
Κι εκείνη την περίοδο
μου είπε
ότι θέλει να αλλάξει τη δική της.
Κυρία Μάνσφιλντ,
υπάρχει κάποια ερώτηση που δεν σας αρέσει;
Ναι. Δεν μ' αρέσει να με ρωτάνε για τις διαστάσεις μου.
Ο κόσμος με έχει ξαναρωτήσει
και δεν μ' αρέσει.
Νιώθω ότι το σώμα μου έγινε πιο διάσημο
από τη νοημοσύνη μου.
Και θέλω να τ' αλλάξω αυτό.
Η ΝΕΑ 'ΜΑΝΣΦΙΛΝΤ'
ΔΕΝ ΕΙΝΑΙ ΑΠΛΩΣ ΚΟΥΚΛΑ
Τζέιν, είσαι άλλη μια όμορφη αλλά χαζή ξανθιά.
Αναζητάς τη δημοσιότητα.
Πώς νιώθεις γι' αυτή την εικόνα;
Δεν είναι ακριβής.
Στην αρχή ήμουν πολύ συνεργάσιμη όσον αφορά τη δημοσιότητα,
όμως τελευταία δεν γίνεται, λόγω της δυναμικής
με την οποία κινείται η καριέρα μου αυτή τη στιγμή.
Η 'ΝΕΑ' ΤΖΕΪΝ ΜΑΝΣΦΙΛΝΤ ΘΕΛΕΙ ΝΑ ΔΕΙΞΕΙ ΤΙ ΑΞΙΖΕΙ
Τζέιν, μιλήσαμε ανεπίσημα χωρίς πρόβα,
όμως ανησυχώ, όχι σοβαρά.
Τι είναι αυτή η νέα σου εικόνα;
- Είσαι σοβαρή; - Ναι, είμαι πολύ σοβαρή.
Ήμουν πολύ τυχερή που εκτέθηκα
ως μοντέλο για μερικά χρόνια.
Ναι, συμφωνώ.
Συγγνώμη. Πάει η νέα μου εικόνα.
Πώς θα αλλάξεις; Δεν μπορείς να κρυφτείς.
Θέλω να πω...
Μια χαρά τα πήγες.
Κάποια στιγμή σταθεροποιείσαι, αλλά...
Νομίζω ότι αυτό είναι το θέμα.
Νομίζω ότι τελείωσε και τώρα είμαι έτοιμη να είμαι ο εαυτός μου.
Ήμουν κάποια άλλη κι είμαι έτοιμη να είμαι ο εαυτός μου.
Θα παίξεις βιολί;
Θα παίξω λίγα μέτρα για σένα.
- Είσαι καλή βιολίστρια; - Παίζω.
Νομίζω ότι πρέπει να χαλαρώσει. Το δοξάρι μου είναι πολύ σφιχτό.
- Συμφωνώ. - Τι είναι τόσο αστείο;
Μην προκαλείς την τύχη σου.
Δεν με νοιάζει. Φίλα με.
Επιστρέφουμε σύντομα, όμως πρώτα έχουμε ένα μήνυμα.
Ίσως περισσότερο απ' την υποκριτική της,
η μουσική της για μένα είναι σύμβολο,
της Τζέιν που λαχταρούσα να γνωρίσω.
Οπότε πριν μερικά χρόνια βρήκα ένα βιολί
που νόμιζα ότι ήταν δικό της.
Και τελικά μάλλον δεν ήταν.
Επίσης επικοινώνησα με το άτομο
που αγόρασε το σπίτι της,
δέκα χρόνια μετά τον θάνατό της,
τον τραγουδιστή Ένγκελμπερτ Χάμπερντινκ.
ΕΝΓΚΕΛΜΠΕΡΤ
Πούλησε το σπίτι το 2002 και μετά κατεδαφίστηκε.
Όμως κράτησε κάποια πράγματα, όπως το πιάνο της μαμάς μου,
κι ήλπιζα για χρόνια ότι θα ήταν πρόθυμος να το αποχωριστεί.
Γεια σου, Τζον. Η Μαρίσκα είμαι.
Μαρίσκα! Θεέ μου!
Είσαι ακόμα φίλος με τη Λουίζ;
Ναι.
Μου είπε
ότι ο Ένγκελμπερτ ήθελε να πουλήσει το πιάνο,
κι έχουμε να μιλήσουμε έναν μήνα.
Θα προσπαθήσω να την εντοπίσω.
Αυτό θα ήταν υπέροχο. Σ' ευχαριστώ πολύ.
Νομίζω ότι επιστρέφω συνέχεια στην ίδια σκέψη:
"Θα μπορούσαν να είναι αλλιώς τα πράγματα;"
Ήταν 21 χρονών όταν ξεκίνησε.
Και διαμορφωνόταν απ' όλους γύρω της.
Και δυστυχώς είχε τα λάθος άτομα γύρω της,
εκτός απ' τον Μίκι.
ΤΖΕΪΝ ΜΑΝΣΦΙΛΝΤ
Έχω να σου κάνω μια ερώτηση.
Όταν κοιτούσα τις φωτογραφίες που βρήκα στην αποθήκη,
βρήκα αυτή.
Βρήκα όλες αυτές τις φωτογραφίες.
Είναι ο Μίκι.
Θυμάμαι που την είδα να κόβει φωτογραφίες.
Είπε γιατί;
Δεν θυμάμαι. Αν ήταν κακόκεφη,
κρατούσα απόσταση.
Αναρωτιέμαι τι έγινε.
Αναρωτιέμαι πότε δυσκόλεψαν τα πράγματα γι' αυτούς.
Ξέρεις τι συνέβαινε;
Ξέρω ότι είχαν διαφωνίες
για την ανατροφή των παιδιών.
Σ' ΑΓΑΠΩ, ΤΖΕΪΝΙ
Όμως ούτε η καριέρα της πήγαινε καλά.
Η FOX ΑΠΟΛΥΕΙ ΤΗΝ ΜΑΝΣΦΙΛΝΤ
...ΑΝΗΣΥΧΕΙ ΓΙΑ ΤΗΝ ΚΑΡΙΕΡΑ ΤΗΣ
Οπότε γύρισε στους ρόλους για χαζές ξανθές.
ΔΙΑΒΑΖΕΙΣ ΓΙ' ΑΥΤΗΝ ΣΕ ΠΕΡΙΟΔΙΚΟ PLAYBOY...
Δεν ήταν εύκολο γι' αυτή.
ΔΕΙΤΕ ΤΗΝ ΤΖΕΪΝ ΜΑΝΣΦΙΛΝΤ!
Όμως ούτε για τον Μίκι ήταν εύκολο.
Ήταν γεμάτη αρνητικότητα,
γιατί δεν έκανε τη δουλειά που ονειρευόταν.
Και πιστεύω ότι έγινε θύμα...
της κατάθλιψης.
Δεν είσαι ποτέ ο εαυτός σου όταν έχεις κατάθλιψη.
Ο Μίκι είπε ότι άρχισε να γίνεται
πολύ δύσκολο,
γιατί η Τζέιν...
Η Τζέιν ήθελε πολύ να είναι διάσημη.
Ήθελε να είναι διάσημη.
Και γνώρισε άλλα άτομα.
Γνώρισε άλλους άντρες,
κι ο γάμος διαλύθηκε.
Πιστεύω ότι ο Μίκι πληγώθηκε πολύ από την Τζέιν.
Πιστεύω...
Πιστεύω ότι τα θαλάσσωσε όταν χώρισε τον Μίκι.
H TZEΪΝ ΜΑΝΣΦΙΛΝΤ ΧΩΡΙΣΕ
Ο Μίκι ήταν η πιο θετική επιρροή στη ζωή της.
Και παρόλο που ένιωθε πολύ πόνο,
την αγαπούσε.
Πάντα την αγαπούσε,
ακόμα και μετά το διαζύγιο.
Τι έγινε μετά το διαζύγιο;
Επέστρεψε στον Μίκι πολλές φορές.
Κι ήταν πάλι μαζί για μερικούς μήνες.
Η ΤΖΕΪΝ ΤΟΝ ΚΑΛΕΙ
Τότε η Τζέιν ήταν έγκυος με εσένα.
ΟΚΤΩΒΡΙΟΣ 1963
Καλώς ήρθατε στην Καλιφόρνια.
Πώς νιώθετε που γυρίσατε;
Νιώθω υπέροχα.
Είναι τέλεια.
Έχω να έρθω σπίτι από τον περασμένο Μάρτιο.
Πήγα σ' όλο τον κόσμο.
Μόλις τελείωσα το γύρισμα μιας ταινίας
στη Γιουγκοσλαβία.
Και τώρα επιστρέψαμε για τον Μίκι,
για να συνεχίσει τη δουλειά του στην τηλεόραση
- και για να γεννήσω. - Σωστά.
Τον Ιανουάριο ή τέλος Δεκεμβρίου θα κάνουμε το τέταρτό μας παιδί.
ΤΕΤΑΡΤΟ ΜΩΡΟ
Εγώ είμαι το τέταρτο μωρό.
Και μέχρι να γεννηθώ,
πιστεύω ότι συνέβαιναν πολλά.
Έχω την αίσθηση ότι σε κάποιες φωτογραφίες
φαινόταν ότι δεν με κρατούσε πολύ.
Πήγαινε να κάνει κάτι άλλο
κι έπρεπε να το διαχειριστώ.
Δεν ξέρω αν είχα τον χρόνο να δεθώ μαζί της.
Δεν ξέρω αν τον είχα.
Είναι τα παιδιά μου.
Θες να μας μιλήσεις γι' αυτά;
Αυτός είναι ο Μίκλος.
Ο Ζόλταν.
Η Μαρία Μαγδαλένα.
Θέλω να σε ρωτήσω κάτι για τ' όνομά μου.
Στο πιστοποιητικό γέννησής μου γράφει Μαρίσκα Μαγκντόλνα.
- Ναι. - Σωστά;
Όμως εσείς με φωνάζετε Μαρία.
Ακριβώς.
Αρχικά τ' όνομά σου ήταν Μαρία.
- Πάντα Μαρία. - Ναι. Στην αρχή.
Επειδή σε μια εκπομπή με φωνάζει Μαρία.
Πώς σε λένε;
Με λένε Μαρία.
Μορίν;
Αυτή είναι η Μαρία.
Της άρεσε πολύ τ' όνομά σου.
Ήμασταν κάπου
και της έπαιρναν συνέντευξη.
Και λέει ο δημοσιογράφος
"Πώς είναι η μικρή Μαρίσκα;"
Κι η Τζέιν λέει "Μαρία λέγεται. Θα σου το συλλαβίσω.
Μ-Α-Ρ-Ι-Α. Μαρία."
Είπες ότι θα έρθει ο σύζυγός μου.
Βγήκε έξω για ένα λεπτό.
Μπορεί να γύρισε. Να τον καλέσουμε;
Ματ;
Ας φέρουμε όλη την παρέα. Ματ Σίμπερ;
Γεια σου, Ματ.
ΜΑΤ ΣΙΜΠΕΡ Ο ΤΡΙΤΟΣ ΣΥΖΥΓΟΣ ΤΗΣ ΜΑΜΑΣ ΜΟΥ
Η Τζέιν Μάνσφιλντ.
Πώς είσαι;
Τον θυμάμαι που ήρθε στη ζωή μας
κι ως επί το πλείστον
θέλαμε τον μπαμπά μας.
Και ξαφνικά γίναμε Ιταλοί
τύπου "Θα με λες μαμά, και θα τον λες μπαμπά".
Είχα παραξενευτεί.
Ήταν περίεργο.
Και μετά η οικογενειακή ζωή άρχισε να γίνεται πολύ ύποπτη.
Μάλωναν σαν αγριόγατες.
Ο Ματ ήταν οξύθυμος,
και η Τζέιν δεν το παραδεχόταν.
Αν κάποιος τη νικούσε,
έλεγε "Όλα καλά."
Τη ρώτησα και είπε "Έχουμε τις μάχες μας. Είμαστε καλά."
Όμως είχε μελανιές.
Γιατί τον παντρεύτηκε;
Επειδή ήταν σκηνοθέτης.
Όμως δεν έκανε τίποτα για την καριέρα της.
Τα πράγματα άλλαξαν τη δεκαετία του '60.
ΜΟΝΟΤΟΝΙΑ
Οπότε στράφηκε στα νυχτερινά κέντρα.
Τι περιλαμβάνει η παράστασή σου;
Τραγούδι, λίγο χορό,
μερικά ανέκδοτα, και γενικά πολλή διασκέδαση.
Δεν έχω τη φωνή της Τζούντι Γκάρλαντ.
Δεν χορεύω όπως η Σιντ Τσαρίς.
Είμαι διασκεδάστρια.
Τότε ήρθε το αλκοόλ,
και τα χάπια.
Ανέλαβα να κρύβω το μπέρμπον και...
να αδειάζω το κουτί με τα χάπια.
Τη φρόντιζα.
Πιστεύω ότι ο Ματ ήταν ό,τι χειρότερο της είχε συμβεί.
Το μόνο καλό που βγήκε ήταν ο Τόνι.
Και τώρα, ο ερχομός ενός νέου μωρού
που η μητέρα του είναι η σταρ Τζέιν Μάνσφιλντ.
Είναι κάτι ξεχωριστό.
Πάμε να γνωρίσουμε αυτή τη λαμπρή νέα προσθήκη.
Ο πατέρας μου ο Ματ δεν μιλούσε ποτέ γι' αυτή.
Υποθέτω ότι είναι κρίμα,
επειδή ποτέ δεν ρώτησα και δεν ξέρω γιατί.
Όμως ο μπαμπάς σου κι η μητέρα μας...
Έχω ακούσει κάποια πράγματα που...
- φοβάμαι να σου πω. - Μάλιστα.
Πολύ άσχημα πράγματα.
Ναι.
- Για τη σχέση τους. - Είμαι σίγουρος.
Αλλά...
δεν ξέρω αυτά τα άσχημα πράγματα.
Δεν ξέρω αν θέλω να τα ξέρω.
Δεν θέλω να τα κουβαλάω,
γιατί δεν θα βγει σε καλό.
ΠΕΝ ΑΡΤΖΙΛ, ΠΕΝΣΥΛΒΑΝΙΑ
11 Απριλίου 1936.
Ο Χέρμπερτ Γ. Πάλμερ, 32 ετών,
δικηγόρος στο Φίλιπσμπουργκ και ντόπιος από το Πεν Άρτζιλ της Πενσυλβάνια,
πέθανε ακαριαία στο αυτοκίνητό του
καθώς ανέβαινε την οδό Μόρις στο Φίλιπσμπουργκ
το Σάββατο το απόγευμα.
Ενώ ανέβαινε τον λόφο, λιποθύμησε.
Η γυναίκα του σταμάτησε αμέσως το αμάξι.
Ο γιατρός ανακοίνωσε ότι ο κύριος Πάλμερ πέθανε από καρδιακή προσβολή.
Ζούσε με τη σύζυγό του, την κυρία Βέρα Πάλμερ,
και την κόρη του, τη Βέρα Τζέιν.
Η ΜΑΜΑ ΜΟΥ ΤΡΙΩΝ ΧΡΟΝΩΝ
Νομίζω ότι από εδώ πρέπει να αρχίσω,
να δω ότι αυτή είναι η μητέρα μας.
Αυτό το κοριτσάκι που έχασε τον πατέρα της
όταν ήταν τριών χρονών,
και ήταν στο αμάξι μαζί του.
Εκεί αρχίζουμε με την Τζέιν,
αρχίζουμε με απώλεια.
Και λέω "Την ξέρω."
Σου μίλησε καθόλου για τα παιδικά της χρόνια;
Όχι, ποτέ δεν μου μίλησε.
Όμως ξέρω ότι έχασε τον μπαμπά της.
Το κουβαλούσε μαζί της όλη της τη ζωή.
Την είδα να κλαίει πολλές φορές όταν έβλεπε τη φωτογραφία του.
Ο κόσμος δεν ξέρει όλη την ιστορία, ξέρει μόνο όσα βλέπει.
Δεν έκανε πάντα καλές επιλογές συντρόφων.
Όμως ξέρεις κάτι;
Πιστεύω ότι η μιζέρια της πηγάζει απ' το θάνατο του πατέρα της.
Και πέρασε τη ζωή της ψάχνοντας για τον πατέρα της.
Ήταν νεαρή κι έψαχνε τον πατέρα της.
ΙΟΥΛΙΟΣ 1966
Το 1966
η Τζέιν ήθελε να χωρίσει τον Ματ Σίμπερ.
Η ΤΖΕΪΝ ΜΑΝΣΦΙΛΝΤ ΧΩΡΙΖΕΙ ΤΟΝ ΤΡΙΤΟ ΣΥΖΥΓΟ
Και τότε
άρχισε να βγαίνει με τον δικηγόρο της,
τον Σαμ Μπρόντι.
ΣΑΜ ΜΠΡΟΝΤΙ Ο ΔΙΚΗΓΟΡΟΣ ΤΗΣ ΜΑΜΑΣ ΜΟΥ
Δεν τον συμπαθούσα καθόλου. Μάλωναν πολύ.
Θυμάμαι μια φορά που πήγα στο δωμάτιό της το πρωί
και φορούσε γυαλιά του ήλιου
και...
ξαφνιάστηκα.
Αναρωτιόμουν γιατί η μαμά μου φορούσε γυαλιά του ήλιου.
Και κάποια στιγμή
τα έβγαλε κι είχε μαυρισμένα μάτια
και θυμάμαι ότι στενοχωρήθηκα.
Ήξερα ότι ήταν κακός άνθρωπος. Το κατάλαβα αμέσως.
Ένιωθε ότι δεν έχει πολλά.
Όμως...
Ο ΜΠΑΜΠΑΣ ΜΟΥ ΣΥΝΕΝΤΕΥΞΗ 1989
Δεν κατάλαβε ένα πράγμα, ότι είχε τον εαυτό της.
Κι όταν κάποιος χάσει τον εαυτό του...
χάνει τα πάντα.
Της είπα ότι έχει τον εαυτό της
κι αυτό είναι το σημαντικότερο.
Γιατί είχε εμένα.
Το ήξερε, αλλά φαίνεται ότι κάποιες φορές δεν ήταν αρκετό.
ΙΟΥΝΙΟΣ 1967
Ένα βράδυ το 1967,
η Τζέιν ήταν στη Νέα Υόρκη με τον Σαμ Μπρόντι
και πήρε τον Μίκι να έρθει στην πόλη.
Τότε ο Μίκι κι εγώ βγαίναμε ήδη,
οπότε πήγαμε μαζί.
Είχε παντού χτυπήματα, αλλά δεν ήταν ο εαυτός της.
Αυτή κι ο Μίκι βγήκαν για φαγητό.
Προσπαθούσε να τη βοηθήσει με τον Σαμ.
Δύο βδομάδες αργότερα
πήγε στο Μπιλόξι στο Μισσισσίππι για ένα σόου
και τα μεσάνυχτα θα πήγαιναν στη Νέα Ορλεάνη.
Εσύ, ο Μίκι κι ο Ζόλι ήσασταν στο αμάξι με την Τζέιν,
τον σοφέρ και τον Σαμ Μπρόντι.
Και τότε συνέβη.
Θέλω να πω κάτι, αλλά δεν θα το συζητήσω,
γιατί ήταν τα τελευταία λεπτά της ζωής της.
Ήταν τόσο βαθυστόχαστη.
Η μητέρα μου.
Ναι.
Λοιπόν...
η μαμά μάλωνε με το άτομο που καθόταν μπροστά.
Ήταν ο Σαμ.
Ήθελε να φύγει μακριά του.
Και θυμάμαι ότι πήγε στο πίσω κάθισμα.
Πήγε στο βενζινάδικο
και πήρε τον μπαμπά, γιατί ο μπαμπάς είπε ότι...
τον πήρε.
Της μίλησα πριν μία ώρα.
Μου είπε στο τηλέφωνο
"έχουμε άλλη μία ώρα,
μέχρι να φτάσουμε.
Είναι αργά.
Θα βάλω τα παιδιά στο πίσω κάθισμα
για να κοιμηθούν."
Και μετά πήγε στο μπροστινό κάθισμα του αυτοκινήτου.
Και συχνά σκέφτομαι γιατί δεν έμεινε
στο πίσω κάθισμα μαζί μας.
Τη θυμάμαι να με παρηγορεί,
να λέει ότι όλα θα πάνε καλά.
Μετά από περίπου μισή ώρα
την άκουσα να ουρλιάζει.
Κι αυτό ήταν, επικράτησε ησυχία.
Τα χέρια μου είχαν μουδιάσει.
Ένιωθα ότι δεν μπορούσα να κουνηθώ,
γιατί ήμουν γεμάτος αίματα.
Και μετά κοίταξα πάνω και είδα...
Νόμιζα ότι είδα τη μαμά μου στο μπροστινό κάθισμα.
Ήταν μια ξανθιά κυρία.
Γύρισε πίσω και μας κοίταξε.
Δεν ήταν η μαμά μου,
ήταν κάποια που μας βρήκε στην άκρη του δρόμου.
Θυμάσαι τι έγινε αφού ήρθαν και σε πήραν;
Κοιμήθηκα.
Πηγαίναμε στο νοσοκομείο.
Όμως κάποια στιγμή ξύπνησα.
Κοίταξα γύρω μου και δεν σε είδα.
Είπα "Πού είναι η Μαρία;"
Κι είπαν "Ποια είναι η Μαρία;"
Και τότε κάναμε αναστροφή.
Ήσουν σφηνωμένη κάτω από το κάθισμα του συνοδηγού.
Χτύπησες στο κεφάλι.
Και...
Ευτυχώς.
Ευτυχώς ξύπνησε ο Ζόλι.
Η ΤΖΕΪΝ ΜΑΝΣΦΙΛΝΤ ΠΕΘΑΝΕ
ΠΕΘΑΝΑΝ ΗΘΟΠΟΙΟΣ, ΔΙΚΗΓΟΡΟΣ, ΣΟΦΕΡ
ΤΑ ΠΑΙΔΙΑ ΣΤΟ ΠΙΣΩ ΚΑΘΙΣΜΑ ΕΠΕΖΗΣΑΝ
ΖΟΥΜΕ ΓΙΑ ΝΑ Σ' ΑΓΑΠΑΜΕ ΠΕΡΙΣΣΟΤΕΡΟ ΚΑΘΕ ΜΕΡΑ
Μετά απ' όσα έγιναν...
ΤΡΑΥΜΑΤΙΣΜΕΝΗ ΚΟΡΗ ΜΑΝΣΦΙΛΝΤ
πήρε ο Μίκι...
και μου είπε να πάω στο νοσοκομείο.
ΜΙΚΙ ΤΖΟΥΝΙΟΡ ΟΚΤΩ ΧΡΟΝΩΝ
ΖΟΛΙ ΕΞΙ ΧΡΟΝΩΝ
ΕΓΩ ΤΡΙΩΝ ΧΡΟΝΩΝ
Όταν πέθανε η Τζέιν,
την ονειρεύτηκα.
Ήμασταν σ' ένα γήπεδο ποδοσφαίρου
με μια σκηνή,
και ήρθε μια λιμουζίνα.
Άνοιξε η πόρτα της λιμουζίνας,
και περπάτησε ως την άλλη άκρη του γηπέδου.
Με πλησίασε και μου είπε
"Χαίρομαι που φροντίζεις τα παιδιά.
Τα πας τέλεια."
Ήταν ένα όνειρο,
αλλά σήμαινε πολλά.
Σήμαινε πολλά για μένα. Ήταν πολύ χαζό.
Όμως πιστεύω ότι ο Μίκι κι εγώ παρείχαμε ένα πολύ στοργικό σπίτι.
Προσπαθούσαμε να φτιάξουμε μια νέα ζωή.
Η Τζέιν Μαρί πήγε να μείνει με τον θείο της,
ο Τόνι πήγε στον μπαμπά του,
κι εμείς μετακομίσαμε σ' ένα νέο σπίτι.
Αυτές είναι οι πρώτες μου αναμνήσεις.
Θυμάμαι που καθόμασταν στο τραπέζι της κουζίνας
κι έπαιζα με τον μπαμπά.
Αν δεν ήθελα να φάω κάτι, του το έδινα κρυφά και το έτρωγε αυτός.
Γελούσαμε δυνατά κι αυτές ήταν οι καλύτερες στιγμές.
Όμως το καλοκαίρι
η οικογένειά μου πήγαινε στην Ευρώπη.
Και κάποιες φορές με έστελναν να μείνω μόνη μου με τη γιαγιά μου.
ΒΕΡΑ ΠΙΡΣ Η ΓΙΑΓΙΑ ΜΟΥ ("ΝΤΑΝΜΑΜΑ")
Και στενοχωριόμουν,
γιατί ένιωθα ότι δεν ανήκω στην οικογένεια.
Μια μέρα, όταν ήμουν 12 χρονών,
ήμουν εκεί.
Μιλούσα για τον μπαμπά μου με σεβασμό όπως έκανα πάντα.
Κι εκείνη με κοίταξε με μια περίεργη έκφραση
και είπε "Μόνο εμένα έχεις."
Ήξερα ότι σήμαινε κάτι,
αλλά δεν ήξερα τι.
Όταν ήμουν 21 χρονών,
κάποιος Σάμπιν Γκρέι,
που ήταν φαν της Τζέιν Μάνσφιλντ,
με έπαιρνε και με καλούσε σπίτι του.
ΠΑΡΤΙ ΑΠΟΨΕ
Έλεγε ότι θα γινόταν πάρτι για του Αγίου Βαλεντίνου.
Ο Σάμπιν ήταν πολύ επίμονος.
Είπε "Θα σήμαινε πολλά αν ερχόσουν."
Οπότε είπα "Εντάξει."
Όταν έφτασα,
είδα αφίσες από ταινίες της στον τοίχο,
ομοιώματα σε κανονικό μέγεθος,
και ό,τι είχε συλλέξει.
Ήταν λίγο περίεργο για μένα.
Όμως, μετά από λίγα χρόνια,
όταν ήμουν 25 χρονών,
ο Σάμπιν με ξανακάλεσε σπίτι του
και ήμασταν μόνοι μας.
Και μου λέει
"Θες να δεις τον Νέλσον;"
Κι είπα "Ποιος είναι ο Νέλσον;"
Και τότε
χλώμιασε,
ήταν άσπρος σαν φάντασμα.
Με κοίταξε πανικόβλητος
και είπε "Μάλλον δεν είναι αλήθεια."
Κι είπα "Ποιο πράγμα;"
Πήγαμε σ' ένα δωμάτιο κι έφερε ένα βιβλίο.
Το άνοιξε και μου έδειξε τη σελίδα.
Δεν πίστευα στα μάτια μου.
Έμοιαζε με την αντρική εκδοχή μου.
Ένιωσα...
Ένιωσα να χάνω τη γη κάτω απ' τα πόδια μου.
Ήταν λες και...
έχασα τον κόσμο.
Διαλύθηκα.
Η ζωή που ήξερα είχε αλλάξει οριστικά.
Μετά πήγα να δω τον μπαμπά μου.
Μπήκα μέσα.
Έκλαιγα δυνατά και...
είπα
"Γιατί δεν μου είπες ότι δεν είσαι ο πατέρας μου;"
"Μου είπες ψέματα."
Κι αυτός...
απάντησε "Τι είναι αυτά που λες;
Σ' αγαπώ. Είσαι κόρη μου.
Ποιος σου το είπε; Είναι όλα βλακείες."
Ήταν πιο ταραγμένος απ' ό,τι εγώ,
πιο πειστικός απ' ό,τι εγώ.
Πονούσα τόσο πολύ,
όμως έβλεπα ότι ο πόνος του ήταν χειρότερος.
Οπότε αποφάσισα να μην το ξανασυζητήσω
και να μην του το ξαναναφέρω ποτέ.
Και δεν του το ξανανέφερα ποτέ.
Όμως η αλήθεια είναι
ότι πέρασα άσχημα χρόνια μετά απ' αυτό.
Δεν το είπα σε κανέναν.
Κάθε βράδυ έκλαιγα για να κοιμηθώ,
γιατί ένιωθα χαμένη.
Είχα κρίση ταυτότητας.
Μ' έλεγαν Μαρίσκα ή Μαρία;
Ήμουν Ουγγαρέζα ή Ιταλίδα;
Με ποιον είχα συγγένεια; Πού άνηκα;
Κι επιπλέον, γεννήθηκα από μια σχέση,
σαν ένα εξώγαμο αμαρτωλό λάθος.
Ήμουν τόσο...
θυμωμένη με τη μητέρα μου
που με άφησε σ' αυτό το χάλι,
που πλήγωσε τον πατέρα μου,
και που με άφησε να νιώθω τόσο μόνη.
Οπότε, για να επιβιώσω,
αφαίρεσα, απαρνήθηκα το κομμάτι του εαυτού μου
που ήταν κόρη της μητέρας μου.
Όμως μετά κατάλαβα ότι υπήρχε και το άλλο άτομο.
Ποιος ήταν;
Ξέρει για μένα;
Με σκεφτόταν;
Πρέπει να ήξερε. Γιατί δεν με διεκδίκησε;
Ήταν διασκεδαστής.
Οπότε πέντε χρόνια αργότερα, όταν ήμουν 30 χρονών,
πήγα στο Ατλάντικ Σίτι
να δω το σόου του.
ΝΕΛΣΟΝ ΣΑΡΝΤΕΛΙ
Μετά το σόου
βγήκε έξω και του είπα
"Γεια σου, Νέλσον. Λέγομαι Μαρίσκα Χάργκιτεϊ.
Γνώριζες τη μητέρα μου."
Με κοίταξε
και ξέσπασε σε κλάματα.
Μου έπιασε το αυτί
και είπε "Περίμενα 30 χρόνια αυτή τη στιγμή."
Μείναμε ξύπνιοι μέχρι τις πέντε το πρωί
κι απλώς μιλούσαμε.
Είπε ότι είχα δύο αδερφές.
Και μου είπε όλη την ιστορία.
Αυτό έγινε πριν 30 χρόνια.
Κι έκτοτε το έχω κρατήσει μυστικό.
ΛΑΣ ΒΕΓΚΑΣ, ΝΕΒΑΔΑ
Λοιπόν, εδώ είμαστε.
Εδώ είμαστε.
ΝΕΛΣΟΝ ΣΑΡΝΤΕΛΙ
Ήμουν ξύπνια...
όλο το βράδυ χθες.
Σκεφτόμουν ότι εσύ κι εγώ ζούσαμε μ' αυτό το μυστικό
- απ' όταν ήμουν 25 χρονών. - Ναι.
Περίμενα πολύ καιρό για να έχω αυτό.
Ευχαριστώ για την υπομονή σου.
Αστειεύεσαι;
Όταν ήρθα στο Βέγκας το '65, με ρώτησε ο αρθρογράφος
"Είσαι ο Νέλσον Σαρντέλι
που είχε σχέση με την Τζέιν Μάνσφιλντ;"
Του είπα "Κάνε μου μια χάρη."
Είπε "Τι;"
"Δες το σόου μου.
Αν είμαι χάλια, σταύρωσέ με.
Τέλειωσε την καριέρα μου.
Αλλά μην αναφέρεις τη σχέση μας."
Ο Νέλσον Σαρντέλι. Ένα χειροκρότημα.
ΑΤΛΑΝΤΑ, ΤΖΟΡΤΖΙΑ
ΜΑΡΤΙΟΣ 1963
Ήμουν στην αρχή της καριέρας μου
κι έκανα ένα σόου στην Ατλάντα.
Ένα βράδυ αποφάσισα να πάω μια βόλτα.
Ξαφνικά άκουσα φασαρία μπροστά από το μαγαζί.
Μπήκα μέσα,
και μια σερβιτόρα μού είπε
"Είναι εδώ η Τζέιν Μάνσφιλντ."
Πλησίασα την Τζέιν,
κι αυτή με κοίταξε και μίλησε ιταλικά.
Είπε "Καλησπέρα."
Μετά είπε "Δες το σόου μου."
Και το είδα.
Κι όταν τελείωσε,
είπε "Πάμε στο αμάξι σου."
Ξαφνιάστηκα.
Ο μπαμπάς μου πού ήταν;
Υπήρχαν κάποιες οικογενειακές προστριβές,
οπότε δεν μιλιόντουσαν.
Ήταν σε διάσταση; Τι γινόταν με τον μπαμπά μου;
Ήταν σε διάσταση. Είχαν πρόβλημα.
Και βγαίνατε μαζί δημοσίως.
Πολύ.
Πηγαίναμε παντού μαζί.
Μετά αρχίσαμε να κάνουμε σόου μαζί.
Μετά γνώρισα τα παιδιά της.
Και μετά πήγα στον δικηγόρο για το διαζύγιό της.
Ήμουν εκεί μαζί της.
ΠΗΡΕ ΔΙΑΖΥΓΙΟ
ΣΤΟ ΕΛ ΠΑΣΟ ΜΕ ΤΟΝ ΝΕΛΣΟΝ ΣΑΡΝΤΕΛΙ
"ΙΣΩΣ ΠΑΝΤΡΕΥΤΟΥΝ ΣΥΝΤΟΜΑ."
Μετά πήγαμε στη Γερμανία να γυρίσουμε μια ταινία.
Νοικιάσαμε ένα αμάξι,
και γυρίσαμε όλη την Ευρώπη.
Εδώ πού είστε;
Στις Άλπεις.
Κι εδώ;
Εδώ είμαστε στην Ιταλία.
ΤΖΕΪΝ ΚΑΙ ΝΕΛΣΟΝ
ΕΡΩΤΕΥΜΕΝΟΙ ΓΙΑ ΠΑΝΤΑ
Πότε έμαθες ότι ήταν έγκυος;
Στη Γερμανία.
Δεν το ήξερα αυτό.
Ναι.
"Ημέρα του πατέρα, 1963."
"Στον Νέλσον,
αυτή η ξεχωριστή μέρα είναι ακόμα πιο ξεχωριστή για εμάς.
Ο σπόρος της αιώνιας αγάπης μας μεγαλώνει
όπως το δενδρύλλιο που μια μέρα θα γίνει μια γερή βελανιδιά.
Σ' αγαπώ, al di la, Τζέιν."
Al di la σημαίνει...
"υπέρ το δέον".
"Αγαπητή μαμά.
Τώρα περνάω την πιο δύσκολη περίοδο της ζωής μου.
Δεν μπορώ να διαλέξω ή τον Μίκι ή τον Νέλσον.
Μ' αγαπάνε δύο άντρες.
Κι οι δυο μ' αγαπάνε πάρα πολύ.
Ελπίζω ο θεός να μου δείξει τον δρόμο σύντομα,
γιατί τώρα τελευταία είμαι πολύ στενοχωρημένη."
ΙΟΥΝΙΟΣ 1963
ΜΕΤΑ ΑΠΟ ΤΡΕΙΣ ΜΗΝΕΣ ΣΧΕΣΗΣ
Στο τέλος του ταξιδιού,
πήγαμε στον καθεδρικό του Αγίου Πέτρου.
ΡΩΜΗ, ΙΤΑΛΙΑ
Και είπε "Έλα να δώσουμε όρκους."
Ήταν υπέροχα.
Μετά με κοίταξε κι είπε
"Νέλσον, αν παντρευόμασταν,
κι έμενα έγκυος από άλλον άντρα,
θα με δεχόσουν πίσω;"
Ξαφνιάστηκα και είπα
"Πώς τολμάς να με ρωτάς κάτι τέτοιο;"
Καταλαβαίνεις;
Απλώς...
Έπαθα σοκ.
Και δεν μπορούσα να το αντέξω.
Μου έπεφτε πολύ.
Είπα "Τζέιν, αύριο θα πας στην Αμερική κι εγώ θα μείνω εδώ.
Και μετά δεν θα ξαναϊδωθούμε."
Ήξερες ότι ήταν έγκυος με το παιδί σου;
Ναι.
Μαρίσκα, δεν το αρνούμαι.
Ήταν η μεγαλύτερη ντροπή της ζωής μου.
Έκανα λάθος.
Της ξαναμίλησες;
Με κατατρώει που δεν της ξαναμίλησα ποτέ.
Γιατί πολύς κόσμος πλήρωσε το τίμημα
για τη σχέση μας.
Καλώς ήρθατε στην Καλιφόρνια.
Πώς νιώθετε που γυρίσατε;
Είναι τέλεια.
Έχω να έρθω σπίτι από τον περασμένο Μάρτιο.
Και τώρα επιστρέψαμε για να συνεχίσει ο Μίκι τη δουλειά του
και για να γεννήσω.
Ακριβώς.
Δεν μπορώ να φανταστώ τι ένιωσε ο πατέρας σου.
Αλλά του είμαι ευγνώμων.
Γιατί δεν επικοινώνησες αφού γεννήθηκα;
Όταν πέθανε η μητέρα σου,
η γιαγιά σου η Βέρα ήθελε να ταράξω τα νερά
και να σε διεκδικήσω.
Όμως τότε ο Μίκι ήταν ο πατέρας που ήξερες.
Και τ' αδέρφια σου ήταν τ' αδέρφια σου.
Τι θα κατάφερνα που θα ήταν προς όφελός σου;
Κι όσο περνούσαν τα χρόνια,
μία φορά είχα την ευκαιρία να μιλήσω στον Μίκι Χάργκιτεϊ.
Μου είπε
"Νέλσον,
κανείς δεν πρέπει να μου πει ποιος είναι ο πατέρας του παιδιού μου."
Και του είπα
"Δεν θα σε ντροπιάσω καθόλου.
Ποτέ."
Η Τζέιν Μάνσφιλντ έκανε τρία παιδιά
με τον Μίκι Χάργκιτεϊ.
Ο Μίκλος,
ο Ζόλταν κι η Μαρίσκα Χάργκιτεϊ
μεγάλωσαν με τον πατέρα τους
μετά τον θάνατό της.
- Μαρίσκα, χαίρω πολύ. - Παρομοίως.
- Μίκι, χαίρομαι που σε βλέπω. - Κι εγώ.
Σ' ευχαριστώ.
Μαρίσκα, πόσα σου έχει πει ο μπαμπάς σου για τη μαμά σου;
Τι σου έχει πει;
Απλώς το φέρνει η κουβέντα
και μιλάμε για τα πάντα, όποτε προκύπτει.
Πριν το ανακαλύψω,
μιλήσατε ποτέ για τον Νέλσον;
Πρέπει να προέκυψε.
Αν προέκυπτε, θα έλεγε "Εγώ είμαι ο πατέρας της.
Εγώ είμαι ο πατέρας της." Τέλος.
Κι ό,τι αμφιβολία είχα γι' αυτό,
ήθελα να δώσω στον Μίκι τον σεβασμό
να είναι αυτός που θα έλεγε ό,τι ήξερε.
Όταν γεννήθηκε η Μαρίσκα,
η μητέρα της κι εγώ πήγαμε στην Ουγγαρία
και το ανακοινώσαμε στους γονείς μου.
Η μητέρα μου ήθελε πολύ να τη βγάλει Μαρίσκα,
κι έτσι τη βγάλαμε Μαρίσκα. Είναι πραγματική Ουγγαρέζα.
Ήταν τέλειος πατέρας.
Και σ' αγαπούσε πολύ.
Όμως μπορούσε να κρύψει τον πόνο του,
κάτι που έκανε πολύ με την Τζέιν.
Οπότε είπε "Η Μαρίσκα είναι κόρη μου."
Και το έλεγε αυτό μέχρι τη μέρα που πέθανε.
Η ΤΡΑΓΙΚΗ ΜΥΣΤΙΚΗ ΖΩΗ ΤΗΣ ΤΖΕΪΝ ΜΑΝΣΦΙΛΝΤ
"Με σκούντηξε και είπε 'Φέρε μου τον Ιταλό.'
Μίλησα με τον ιδιοκτήτη
και σύντομα ο Έργουιν πλησίασε τη Τζέιν,
με τον ωραίο Ιταλό συνοδεία.
Σύστησε τον Ιταλό ως Νέλσον Σαρντέλι,
έναν καλλιτέχνη που εμφανιζόταν σε ένα κοντινό μαγαζί.
Αν και δεν ειπώθηκε τίποτα σημαντικό,
ήταν μια σημαντική γνωριμία για τη Τζέιν.
'Αυτός' είπε όταν φύγαμε απ' το μαγαζί,
θα γίνει ο πατέρας του μωρού μου,
του όμορφου ιταλικού μωρού που πάντα ήθελα'."
Τι θα έλεγε για το βιβλίο σου;
Θα μου έκανε υποδείξεις.
"Γιατί το είπες αυτό; Αυτό δεν έπρεπε να το πεις."
Πιστεύεις ότι εσύ έπρεπε να πεις την ιστορία
του βιολογικού μου πατέρα;
Ό,τι ήξερα, ναι.
Όταν την έγραψες,
σκέφτηκες πώς θα επηρέαζε την οικογένειά μου;
Όχι.
Λυπάμαι αν το βιβλίο πλήγωσε κόσμο,
όμως ό,τι έγραψα ήταν αλήθεια, σύμφωνα με όσα ήξερα.
Δεν ήθελα να πληγώσω κανέναν και λυπάμαι αν το έκανα.
Διεκδικώ ξανά την ιστορία μου.
Αυτό κάνω.
Προσπαθούσα 35 χρόνια να κρύψω αυτή την ιστορία,
προς τιμήν του μπαμπά μου.
Όμως κατάλαβα
ότι κάποιες φορές δεν τιμάει κανέναν να κρατάς ένα μυστικό.
Και μου πήρε καιρό να το ανακαλύψω.
Σκεφτόμουν...
το ταξίδι μας, το μακρύ ταξίδι μας.
Ναι.
Και τα πάνω και τα κάτω του και τις επιπλοκές
και τις χαρές και τις λύπες και όλα.
Και...
θα έλεγα ότι περιμένατε πολύ καιρό
- αυτή τη μέρα. - Ναι.
Θυμάμαι όταν έμαθα ότι είχα αδερφή.
Νομίζω ότι πήγαινα γυμνάσιο.
Ήμασταν πολύ ανοιχτή οικογένεια,
όμως υπήρχε ένα κλειδωμένο συρτάρι στο γραφείο του.
Η αλήθεια είναι
ότι πάντα ξέρεις όταν υπάρχει μια αλήθεια,
γιατί ό,τι δεν είναι αλήθεια
το αποφεύγεις.
Οπότε το ήξερα από μικρή.
Δεν ξέρω. Υπήρχε κάτι.
Μια μέρα ξεκλείδωσα το συρτάρι.
Το τράβηξα
κι είδα έναν φάκελο στο βάθος.
Ήταν απ' τη γιαγιά σου, ακριβώς μετά τον θάνατο της μαμάς σου.
Κι έλεγε "Αγαπητέ Νέλσον..."
Θα σου πω τι πίστευα ότι έλεγε όταν ήμουν 11 χρονών.
Βασικά έλεγε "Αγαπητέ Νέλσον,
ξέρω ότι έχεις παιδιά.
Σίγουρα είναι καλά,
αλλά υπάρχει ένα υπέροχο παιδί που είναι δικό σου,
και είναι καλύτερη από τ' άλλα σου παιδιά."
Ξέρω ότι δεν έλεγε αυτό,
όμως διάβαζα κι έλεγε ότι είναι οικογένειά σου.
Όρμησα μέσα στην κουζίνα με το γράμμα
κι έκλαιγα κι έλεγα "Τι είναι αυτό;"
Πήρε ένα πολύ σοβαρό ύφος και είπε
"Δεν ξέρω αυτό το κορίτσι."
"Αυτό το κορίτσι..." Θα κλάψω τώρα.
Είπε "Αυτό το κορίτσι έχει έναν πατέρα που την αγαπά
όπως εγώ αγαπώ εσάς. Αυτό το κορίτσι είναι ασφαλές."
"Κι αν είναι καλά, τώρα που έχασε τη μητέρα της,
αυτή είναι η μόνη οικογένεια που ξέρει."
Αυτό αποφάσισαν και γι' αυτό δεν είπαν τίποτα.
Κι αυτό μου φάνηκε λογικό
και το έκρυψα μέσα μου.
Και μετά από πολλά χρόνια σε γνώρισα.
Και θυμάμαι. Ήταν το πάρτι γενεθλίων σου.
Ήμασταν εκεί ο μπαμπάς, εγώ, και η Κέιτι Κούρικ,
και συνέχεια ρωτούσε "Είστε συγγενείς της Μαρίσκα;"
Και λέγαμε "Είμαστε οικογενειακοί φίλοι."
Έκανε βόλτα, ερχόταν πίσω, κι έλεγε "Ξέχασα τι συγγένεια έχετε."
Και θυμάμαι ότι σε πήρα κι είπα
"Πρέπει να μιλήσουμε."
Πώς θα διαχειριστούμε τη σύγκρουση των κόσμων μας;
Πώς θα το διαχειριστούμε αυτό;
Μα αυτό είναι κάτι πολύ...
Είναι πολύ δύσκολο
και τότε δεν είχα τη σοφία
να πω "Δεν είναι δικό σας πρόβλημα."
Η ανάγκη μου ήταν πολύ μεγάλη.
Η ανάγκη μου να τιμήσω τον Μίκι ήταν τεράστια.
Όμως η αλήθεια είναι ότι έκανα λάθος.
Γιατί όλα αυτά τα χρόνια έπρεπε να ζήσετε μ' αυτό το μυστικό
και ήσασταν πολύ γενναιόδωρες μαζί μου.
Σας ευχαριστώ.
Έχω μια απορία.
Εσύ πώς νιώθεις για το γεγονός
ότι μιλάμε ανοιχτά για την όλη ιστορία;
Δηλαδή...
Αποκαλύφθηκαν όλα. Δεν υπάρχουν πια μυστικά.
Όλα όσα συμβαίνουν τώρα...
Όλο αυτό για μένα είναι λες και...
μια δυνατότερη και ανώτερη δύναμη
με συγχωρεί για ό,τι λάθη έχω κάνει.
Δεν μπορώ ν' αλλάξω τίποτα,
αλλά μετανιώνω που δεν ξαναμίλησα
στη μητέρα σου.
Γιατί πιστεύω ότι κάποια πράγματα δεν θα της συνέβαιναν.
Ναι.
Όμως πρέπει να πω κάτι ακόμα.
Θα ήθελα να είχα ακόμα μία συζήτηση με τον πατέρα σου
πριν πεθάνει,
γιατί θα ήθελα να του ζητήσω συγνώμη.
Γιατί είμαι σίγουρος
ότι είχα ρόλο στον πόνο του.
Ευχαριστώ που το λες.
Είναι...
Χαίρομαι που μπορώ
να έχω την ευκαιρία να πω αυτά τα πράγματα.
Είσαι 89 χρονών, οπότε θα τους τα πεις αρκετά σύντομα.
Ποια είναι η νεκρολογία μου;
Είσαι ο καλύτερος.
Από κοντά!
- Ναι; - Ναι, φυσικά.
Φυσικά.
Θεέ μου!
Θεέ μου, είσαι πολύ...
Εντάξει.
- Θα σε πάρω αύριο. - Εντάξει.
Σκέφτομαι συνέχεια ότι χάσαμε τη μητέρα μας,
όμως γυρίζοντας αυτή την ταινία,
φτιάχνουμε μια νέα ζωή.
Οπότε τη νιώθω ζωντανή μ' έναν πολύ όμορφο τρόπο.
Ρώτησα την Αλέξα
αν πεθαίνουν οι ψυχές.
Θες ν' ακούσεις τι απάντησε;
Θα τη ρωτήσεις τώρα;
Ναι. Αλέξα, πεθαίνουν οι ψυχές;
Σύμφωνα με τη σελίδα reginameredith.com, η ψυχή δεν πεθαίνει.
Επιστρέφει στο σύμπαν.
Η ψυχή δεν πεθαίνει ποτέ.
Έφτιαξα κάτι
από κάποια πράγματα που βρήκα στην αποθήκη,
και θέλω να σ' το δώσω.
Εσύ το έφτιαξες;
- Εγώ είμαι αυτή; - Σ' όλο το βιβλίο εσύ είσαι.
Θεέ μου!
Μοιάζω με τη γυναίκα στο Grey Gardens.
- Ξέρεις ποια εννοώ; - Ναι.
Βρήκα και κάποιες κάρτες που έγραψες στη μαμά.
"Στην πιο υπέροχη μαμά όλου του κόσμου.
Το παιδί σου, Τζέιν Μαρί."
Δεν πίστευα ότι υπήρχε όλες αυτές τις δεκαετίες.
Αυτή θα σ' τη διαβάσω εγώ.
"Αγαπητή μαμά,
σ' αγαπώ τη μέρα και σ' αγαπώ το βράδυ,
αλλά τι θα κάνω όταν δεν σε βλέπω;
Σ' αγαπώ π.μ. και μ.μ.
κι αν είσαι εκεί που νομίζω ότι είσαι,
ελπίζω όχι έξω με τον Τζακ Πάαρ."
Πλάκα κάνεις.
"Ελπίζω όχι έξω με τον Τζακ Πάαρ."
Αυτό ήταν απ' τα καλύτερα έργα σου.
Χαίρομαι πολύ που είστε εδώ σήμερα,
γιατί δεν ήθελα να το κάνω χωρίς εσάς.
- Όλες αυτές οι κούτες! - Θεέ μου.
- Ορίστε. - Περίμενε.
Είναι τα άρθρα.
"Μοιάζει στη Μέριλιν."
Την τσουλάω.
Θεέ μου.
Δείτε εδώ. Είναι πολύ γλυκιά.
Δείτε τον Άη Βασίλη. Με φρικάρει εδώ πέρα.
Είναι πολύ τρομακτικό.
Τα παιδιά σ' αυτή την ηλικία μισούν τον Άη Βασίλη.
- Τι έχεις στο πόδι σου; - Μια κουβέρτα.
Στο πόδι σου;
Γαμώτο.
Ο Μίκι ήθελε να το κάνω.
Ήταν στο κουτί. Της τη φέραμε.
Και το κατέγραψε.
Γίνατε πάλι οι μικροί μου αδερφοί.
Ελάτε.
Θεέ μου.
Είναι Χρυσή Σφαίρα.
Ένωση Ξένου Τύπου του Χόλιγουντ.
Δείτε το.
Τζέιν Μάνσφιλντ.
Διεθνές Βραβείο Φήμης. 21st Century Fox.
Σημαντικό.
Βάλ' το μαζί με το δικό σου.
Ναι.
Θα το ήθελα.
Το κέρδισες.
ΛΗΨΗ ΚΙ ΑΠΟΣΤΟΛΗ
Θεέ μου.
Είναι δικό μας;
Ναι. Χρόνια Πολλά.
ΠΙΤΕΡ ΧΕΡΜΑΝ Ο ΣΥΖΥΓΟΣ ΜΟΥ
Σ' ευχαριστώ.
Σ' ευχαριστώ πολύ.
Δεν πιστεύω ότι το έκανες.
Πέρασα τη ζωή μου νιώθοντας ντροπή για τη μητέρα μου,
ένα άτομο που δεν θυμόμουν.
ένα άτομο που δεν ήθελα ν' ακούω τη φωνή του,
ένα άτομο που μ' έκανε να κάνω διαφορετική καριέρα,
ένα άτομο που έκανε λάθος επιλογές
και μ' άφησε με απώλεια και μυστικά.
Όμως στα 60 μου χρόνια νιώθω διαφορετικά.
Βλέπω τον εαυτό μου σ' εσένα για πρώτη φορά.
Ο τρόπος που χαμογελάς.
Ο τρόπος που γελάς.
Τώρα έχω και μητρικά αισθήματα για σένα.
Ήσουν 16 χρονών όταν έμεινες έγκυος.
Ήσουν μικρή όταν ξεκίνησες αυτή την καριέρα.
Το καταλαβαίνω.
Καταλαβαίνω πόσο πονούσες.
Έψαχνες κάτι που δεν βρήκες ποτέ.
Έχεις κάποιο πρόβλημα;
Αλλά είχες πολλά μέσα σου.
Θα φύγω πριν έρθει.
Κι αυτή βλέπω τώρα.
Βλέπω εσένα, την Τζέιν.
Τη μαμά μου, την Τζέιν.
Σ' αγαπώ.
Και μου λείπεις.
ΕΙΣ ΜΝΗΜΗ ΤΩΝ ΓΟΝΙΩΝ ΜΟΥ
ΖΟΥΜΕ ΓΙΑ ΝΑ ΣΑΣ ΑΓΑΠΑΜΕ ΚΑΘΕ ΜΕΡΑ
Υποτιτλισμός: Ραφαέλλα Τριανταφύλλου Για TransPerfect Media